П Р О Т О К О Л   №  28

ОТ ИЗВЪНРЕДНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  20.05.2013 г.
(понеделник, 14,30 часа)

ПРИСЪСТВАТ: Милка Итова, Камен Ситнилски, Светла Петкова, Магдалена Лазарова, Камен Иванов, Галя Георгиева, , Елка Атанасова и Ясен Тодоров.

ОТСЪСТВАТ: Румен Боев и Даниела Костова.

На заседанието присъстваха:

Експертни сътрудници: Веселина Карагонова -   главен експерт - юрисконсулт в Дирекция „Правна” в АВСС и Красимир Казаков – главен експерт – юрисконсулт в Дирекция „Правна” в АВСС, Ана Топалова – старши експерт-юрисконсулт в Дирекция „Правна”. 
 
Протоколирали: Нели Иванова и Ива Гюнова.

Допълнителни точки, включени за разглеждане 
в Дневния ред на Комисията по предложенията и атестирането

Д-1. ОТНОСНО: Писмо от УС на Съюза на съдиите в България по повод съобщение от г-н Камен Иванов, отправено до членовете на Гражданския съвет към ВСС на 10.05.2013 г., че не се насрочват дати за събеседване по обявените конкурси за повишаване и преместване, с оглед липсата на актуални атестации за голяма част от кандидатите. вх. № 97-00-247/14.05.2013 г.

Д-2. ОТНОСНО: Искане от административния ръководител – председател на Административен съд гр. Велико Търново за увеличаване на числеността на Административен съд гр. Велико Търново с 3 (три) длъжности за „съдия”, като увеличението да се извърши на базата на незаети щатни длъжности за магистрати от съдилищата и прокуратурите в района на Апелативен съд – Велико Търново, или от съдебните райони на окръжните съдилища във Видин, Враца, Монтана, Ловеч, Плевен, Габрово и Велико Търново. (вх. № 11-02-043/17.05.2013 г.)

Комисията по предложенията и атестирането

Р  Е  Ш  И:

1. ВКЛЮЧВА допълнителни т.т. 1 - 2 в дневния ред на Комисията по предложенията и атестирането, за разглеждане.

І. РАЗНИ: 

Р-1. ОТНОСНО: Предложение от главния прокурор на Република България за преразпределение на 14 (четиринадесет) щатни бройки за длъжност „прокурор” по щата на апелативните и окръжните прокуратури, и за обявяване в конкурс на свободните длъжности за прокурори в апелативни и окръжни прокуратури.

Приложение № 1: Справка относно преразпределение на незаети щатни бройки за магистрати по щата на апелативните и окръжните прокуратури.
Приложение № 2: Справка относно свободни длъжности за прокурор в апелативни прокуратури за обявяване в конкурс.
Приложение № 3: Справка относно свободни длъжности за прокурор в окръжни прокуратури за обявяване в конкурс.

Комисията по предложенията и атестирането

Р  Е  Ш  И:

1.1.	ОТЛАГА РАЗГЛЕЖДАНЕТО на т. Р-1 от настоящия дневен ред за заседанието на Комисията по предложенията и атестирането, насрочено за 22.05.2013 г., от 13,30 часа.

1.2.	ДА СЕ ПРЕДОСТАВИ копие от анализа, изготвен от г-жа Елка Атанасова на г-жа Славка Славова – завеждащ отдел „Инспекторат” и „Административен” към ВКП, за сведение и съгласуване.

Р-2. ОТНОСНО: Във връзка с открита процедура по реда на чл. 194 от ЗСВ, открита с решение на КПА по протокол № 10/19.02.2013 г., при спазване разпоредбата на чл. 194 ЗСВ и Правилата за преназначаване по реда на чл. 194 от ЗСВ в органите на съдебната власт, приети с решение на ВСС по протокол № 4/31.01.2013 г., КПА установи, че е постъпило съгласие от Веселина Славчева Женаварова – заместник-председател на Административен съд гр. Смолян, за преназначаване в Административен съд – София - град, без конкурс.

Приложение: Писмо от административния ръководител на АдмС Смолян с приложен списък на магистратите за уведоменост и заявяване на желание за участие в процедурата
Справка за щатната численост (по отпуснат щат и по реална заетост) и натовареността на АдмС-Смолян.
Последно периодично атестиране – решение на ВСС по протокол № 24/14.06.2012 г. – комплексна оценка „Много добра”

Комисията по предложенията и атестирането

Р  Е  Ш  И:

1.	ПРЕДЛАГА НА ВСС, на основание чл. 175, ал. 7 във вр. с чл. 160 от ЗСВ, ДА ОСВОБОДИ Веселина Славчева Женаварова от заеманата длъжност „Заместник на административния ръководител” на Административен съд гр. Смолян, считано от датата на вземане на решението.

2.	ПРЕДЛАГА НА ВСС, на основание чл. 30, ал. 1, т. 5 от ЗСВ, да съкрати щатната численост на Административен съд гр. Смолян 1 (една) щатна длъжност „Заместник на административния ръководител”, считано от датата на вземане на решението.

3.	ПРЕДЛАГА НА ВСС, на основание чл. 30, ал. 1, т. 3 от ЗСВ, да разкрие 1 (една) щатна длъжност за „съдия” в Административен съд гр. Смолян, считано от датата на вземане на решението.

4.	ПРЕДЛАГА НА ВСС, на основание чл. 160 от ЗСВ, да назначи Веселина Славчева Женаварова на длъжност „съдия” в Административен съд гр. Смолян, считано от датата на встъпване в длъжност.

5.	ПРЕДЛАГА НА ВСС, на основание чл. 30, ал. 1, т. 3 във вр. чл. 194 от ЗСВ, да намали с щатната численост на Административен съд гр. Смолян с 1 (една) щатна длъжност за „съдия”, считано от датата на вземане на решението.

6.	ПРЕДЛАГА НА ВСС, на основание чл. 30, ал. 1, т. 3, във вр. чл. 194 от ЗСВ, да разкрие 1 (една) щатна длъжност за „съдия” в Административен съд София - град, считано от датата на вземане на решението.

1.	ПРЕДЛАГА НА ВСС, на основание чл. 194 от ЗСВ, да преназначи Веселина Славчева Женаварова – съдия в Административен съд гр. Смолян, с ранг „съдия в ОС”, на длъжност „съдия” в Административен съд – София – град, с ранг „съдия в АС”, без конкурс, считано от датата на встъпване в длъжност съобразно разпоредбата на чл. 161 от ЗСВ.

2.	ВНАСЯ предложението в заседанието на Висшия съдебен съвет, насрочено за 23.05.2013 г., за разглеждане и произнасяне.

Допълнителни точки, включени за разглеждане 
в Дневния ред на Комисията по предложенията и атестирането

Д-1. ОТНОСНО: Писмо от УС на Съюза на съдиите в България по повод съобщение от г-н Камен Иванов, отправено до членовете на Гражданския съвет към ВСС на 10.05.2013 г., че не се насрочват дати за събеседване по обявените конкурси за повишаване и преместване, с оглед липсата на актуални атестации за голяма част от кандидатите. вх. № 97-00-247/14.05.2013 г.

Комисията по предложенията и атестирането

Р  Е  Ш  И:

1.1.	Да бъде подготвено писмо, че липсата на актуална атестация на част от кандидатите би поставила в неравностойно положение останалите кандидати, на които им е направена атестация за периода, непосредствено преди конкурса.
Д-2. ОТНОСНО: Искане от административния ръководител – председател на Административен съд гр. Велико Търново за увеличаване на числеността на Административен съд гр. Велико Търново с 3 (три) длъжности за „съдия”, като увеличението да се извърши на базата на незаети щатни длъжности за магистрати от съдилищата и прокуратурите в района на Апелативен съд – Велико Търново, или от съдебните райони на окръжните съдилища във Видин, Враца, Монтана, Ловеч, Плевен, Габрово и Велико Търново. (вх. № 11-02-043/17.05.2013 г.)

Комисията по предложенията и атестирането

Р  Е  Ш  И:

2.1.	ОТЛАГА РАЗГЛЕЖДАНЕТО на т. Д-2 от настоящия дневен ред, за следващо заседание на КПА. Искането ще бъде разгледано повторно след приключване на обявените конкурси за върховните структури. След обобщаване на свободните щатни бройки и преценка на натовареността на съответните органи на съдебна власт, същите ще бъдат преразпределени.

    ПРЕДСЕДАТЕЛ НА
                                                  КОМИСИЯТА ПО ПРЕДЛОЖЕНИЯТА
                                                       И АТЕСТИРАНЕТО:
МИЛКА ИТОВА